Quines entitats apareixen en el text següent?
Mercè Huerta Busquets (Figueres, 24 de desembre de 1929 - Girona, 21 de juliol de 2015) fou una pintora catalana, de formació autodidacta. La seva obra pictòrica es va desenvolupar en totes les temàtiques destacant els paisatges, els interiors, les flors, els retrats i la figura humana a partir del model viu. Nascuda a Figueres el 24 de setembre de 1929, Mercè Huerta va tenir dues germanes més grans, Rosa Huerta Busquets (1918-2011) i Carmen Huerta Busquets (1919-1991). Els seus pares, Rosa Busquets Bassach i Carlos Huerta Flores, eren telegrafistes i aquest fet va propiciar que la família canviés el seu lloc de residència en diverses ocasions. Va pintar sempre, des de ben petita, i l'any 1941 va rebre les primeres classes de dibuix de part del professor Eduard Rodeja, a l'Institut Ramon Muntaner, de Figueres. L’any 1941 es van traslladar a Valls, on entre 1948 i 1950 Mercè Huerta va aprofundir els seus coneixements amb la pintora italiana Rosa Màndoli, amb qui va aprendre a dibuixar del natural, a proporcionar els objectes, a representar-los amb la perspectiva correcta i fer-ne els detalls. La influència d’aquesta pintora la va animar a voler estudiar Belles arts a Barcelona però, davant l’oposició familiar, va acabar estudiant Comerç. A Valls també va introduir-se en el teatre amateur, que seria una activitat important en la seva vida, va decorar aparadors i va treballar pintant rajoles per a una empresa de Barcelona. L’any 1958, la família es va traslladar a Girona, on la pintora va contactar amb el Grup de Teatre de Figueres de l’Elenc del Patronat de la Catequística. A Girona va conèixer l'advocat i periodista Narcís-Jordi Aragó i Masó, amb qui es va casar l’any 1961, poc després d’haver fet el tràmit obligatori del Servei Social. El matrimoni es va instal·lar a la casa pairal de la família Masó al carrer de les Ballesteries, que era propietat de Maria de la Bonanova Masó, mare de Narcís-Jordi Aragó, actualment seu de la Fundació Rafael Masó, de la qual va ser presidenta d'honor. De 1975 a 1979, va estudiar la teoria del color al taller del pintor Isidre Vicens, que li va ensenyar a pintar a l’oli, i el 1980 va assistir a les classes de dibuix i pintura a l'Estudi d'Art de Domènec Fita, a Montjuïc, amb qui va establir una estreta relació d’amistat. Després, va ser professora en aquest Estudi d'Art entre 1982 i 1986. L'any 1985 va obtenir per oposició la plaça de professora de dibuix i pintura, especialitat model a l'Escola Municipal d'Art de Girona, on va treballar fins 1994. Després, va seguir impartint cursos més curts en diferents espais com l'Escola Infantil La Farga, el Museu d'Art, el Palau de Caramany, a l'estudi Dolors Torró, al Centre Cívic Santa Eugènia. Igualment, va ensenyar pintura a casa seva. Mercè Huerta era reticent a exposar la seva obra i no ho va fer fins a finals dels anys setanta. A partir d’aquest moment va compaginar la seva activitat docent amb exposicions individuals i col·lectives, alguns treballs en el disseny de cartells, l’obra gràfica i la il·lustració. En aquest sentit, va col·laborar amb el setmanari Presència.
Mercè Huerta Busquets : artista_o_autor, Figueres : Entitat_Geopolítica, Girona : Entitat_Geopolítica, Mercè Huerta : artista_o_autor, Rosa Huerta Busquets : persona, Carmen Huerta Busquets : persona, Rosa Busquets Bassach : persona, Carlos Huerta Flores : persona, Eduard Rodeja : persona, Institut Ramon Muntaner : educació, Valls : Entitat_Geopolítica, Rosa Màndoli : artista_o_autor, Barcelona : Entitat_Geopolítica, Patronat de la Catequística : edifici, Narcís-Jordi Aragó i Masó : artista_o_autor, Maria de la Bonanova Masó : persona, Narcís-Jordi Aragó : artista_o_autor, Fundació Rafael Masó : organització, Isidre Vicens : artista_o_autor, Domènec Fita : artista_o_autor, Montjuïc : muntanya, família Masó : grup_humá, carrer de les Ballesteries : ubicació, Escola Municipal d'Art de Girona : educació, Escola Infantil La Farga : educació, Museu d'Art : organització, Palau de Caramany : edifici, estudi Dolors Torró : edifici, Centre Cívic Santa Eugènia : edifici, Presència : mitjans_massius